Aquest text parla sobre el tema Història?
Basili fou un metge i heretge búlgar del segle xii fundador de la secta del bogomilites (de l'eslau Bog, Déu, i milotti, tingueu pietat de nosaltres).
Va predicar les seves creences iniciades el 1110, que deien que Déu ja havia tingut un fill abans de Jesús, anomenat Satanel, que per rebel havia estat expulsat del paradís, i que fou aquest Satanel el que va donar les Taules de la Llei a Moisès; que Jesús havia vingut al món per combatre el rebel Satanel, que seria anomenat en endavant Satanas; com oració només era admesa el parenostre, no s'admetia l'eucaristia ni la resurrecció, protestava del baptisme i de la vida monàstica i prohibia menjar carn i ous.
L'emperador Aleix I Comnè el va cridar per escoltar les seves doctrines, i Basili hi va anar. Una vegada a palau es va prendre secretament nota de les seves paraules, i després fou detingut i portat davant un concili on va sostenir les seves idees, i fou condemnat a mort podent elegir entre morir a la creu o a la foguera; va triar la foguera i va morir cremat el 1118. Els bogomilites foren condemnats al concili de Constantinoble el 1143.
No.